Helmikuussa 2010 Willis rikkoi 1 500 metrillä John Walkerin 31 vuotta vanhan Uuden-Seelannin sisäratojen ennätyksen 3.37,4 juostuaan Birminghamissa ajan 3.35,80. Saman vuoden Delhin Kansainyhteisön kisoissa hän sai 1 500 metrillä pronssia. Daegun MM-kilpailuissa 2011 hän sijoittui kahdenneksitoista ja Lontoon olympialaisissa 2012 yhdeksänneksi. Hän karsiutui välierissä Moskovan MM-kilpailuissa 2013. Hänet hylättiin Sopotin MM-hallikilpailujen 2014 loppukilpailussa.